Opdatering:

Jeg begyndte med at give to stjerner.

Nu røg den så ned på én og abbonnementet er hermed opsagt. Jeg prøver lykken ved TDC, selvom de koster lidt mere.. I det mindste har jeg aldrig haft problemer med dem og har altid følt mig godt behandlet der.

Efter endnu engang at have kundeservice i røret fik jeg at vide, at der ville gå op til to uger, før jeg havde mit bredbånd, fordi der (tjah, jeg kunne ikke få det til at give mening)

Jeg var ellers blevet lovet af en medarbejder i går, at på trods af tidligere fejl, ville der maks. gå en uge. Og det var næsten med amager og halshug.

I har lovet og lovet og ikke ét eneste løfte har I kunnet holde. Og det er det der gør mig mest sur.. Kunne I for h... da bare ikke for starten af melde ud, hvis der er problemer i horisonten, der medfører, at der går op til tre uger en måned før I kan løse problemet.

Nå, men som sagt, jeg går tilbage til min gamle og dyrere kæreste: TDC..

Farvel og tak.

Hej Telenor.

Jeg har bestilt en bredbåndspakke gennem jer, og har brug for at lufte en frustration.

Jeg har droppet mit bredbåndsabbonnement gennem TDC, som blev opsagt den 23. marts.

Jeg har flere gange været i kontakt med jeres Kundeservice, fordi jeg gerne ville høre noget om de praktiske detaljer.

Da jeg ringede den 9. eller 10. marts fik jeg at vide af en medarbejder, at det ganske rigtigt ville gå igennem der, så jeg ville være skiftet til Telenor på den selvsamme dag.

Da jeg nåede den 22. og endnu ikke havde modtaget min router, ringede jeg til jer.

Her fik jeg at vide af en medarbejder, at min ordre var sat til at gå igennem den 30.!! 

Altså efter påske, selvom jeg gennem mit arbejde også er afhængig af en hjemmeopkobling. Jeg brokkede mig en del i røret, da jeg var blevet lovet den 23. men jeg fik at vide, at det ikke kunne blive før (hvorfor fortaber sig i det uvisse, selvom jeg spurgte ind til det.) Jeg er nok mest sur, fordi jeres medarbejder den 9. eller 10. var meget skråsikker og sagde, at hun havde noteret det hele. 

Ok så. 

Jeg overlevede med nød og næppe og har så længe ventet på dagen i dag.. Jeg undrede mig da lidt over, at min router ikke var kommet i går (den 29. marts) men jeg tænkte, at påsken og Postdanmark ikke er det bedste match, og at jeg jo ikke kunne forvente mirakler.

I dag (den 30.), da jeg endnu ikke havde modtaget mit produkt, ringede jeg igen til Kundeservice og fik at vide, at min ordre har siddet fast i systemet (hvad det end betyder) og at der maks. kommer til at gå en uge, før jeg får ”effektueret min ordre.”

Helt ærligt, så er det sgu for dårligt, synes jeg.

Jeg er faktisk ret sur over det, og der skal meget til. Jeg er nok mest sur over den skråsikkerhed I har vist mig. I skal ikke love noget, hvis I ved, at der er en sandsynlighed for, at I ikke kan holde det.

PS: Jeg vil pointere, at min frustration intet har at gøre med tonen eller servicen fra de enkelte medarbejdere jeg har talt med. I virker som nogle rigtig flinke mennesker, selvom jeg har luftet min frustration mundtligt i telefonen.

Og ja, jeg ved godt, at det er et first world-problem. Men måske kan denne klage gøre, at der strammes op et sted, så andre ikke får lignende oplevelser gennem jer. For det er sådan noget der medfører, at jeg i hvert fald ikke umiddelbart har lyst til at anbefale jer til andre. (Grunden til at jeg valgte jer skyldes faktisk en anbefaling, selvom man ikke skulle tro det, når man læser med herinde på Trustpilot.)

Jeg vil også med det samme sige, at jeg ikke har tænkt mig at skifte bredbåndsprodukt, da det virker for bøvlet, og at jeg ikke gider at gå det samme igennem med Telia eller whoever der er derude. Men jeg ville bare gerne af med det her.